КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**"Коми Республика мутасын алкоголя прöдукция торйöн вузалöм вылö декларацияяс сетан пöрадок вынсьöдöм йылысь" Коми Республикаса Правительстволöн 2005 во öшым тöлысь 29 лунся 335 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны "Коми Республика мутасын алкоголя прöдукция торйöн вузалöм йылысь декларацияяс сетан пöрадок вынсьöдöм йылысь" Коми Республикаса Правительстволöн 2005 во öшым тöлысь 29 лунся 335 №-а шуöмö вежсьöмъяс содтöд серти.

2. Тайö шуöмыс вынсялö сійöс официальнöя йöзöдан лунсянь.

Коми Республикаса Юралысь В. Гайзер

Сыктывкар

2010 вося рака тöлысь 31 лун

81 №

Коми Республикаса Правительстволöн

2010 во рака тöлысь 31 лунся 81 №-а шуöм дорö

СОДТÖД

"Коми Республика мутасын алкоголя прöдукция торйöн вузалöм вылö декларацияяс сетан пöрадок вынсьöдöм йылысь" Коми Республикаса Правительстволöн 2005 во öшым тöлысь 29 лунся 335 №-а шуöмö пыртöм

**ВЕЖСЬÖМЪЯС**

"Коми Республика мутасын алкоголя прöдукция торйöн вузалöм вылö декларацияяс сетан пöрадок вынсьöдöм йылысь" Коми Республикаса Правительстволöн 2005 во öшым тöлысь 29 лунся 335 №-а шуöмын:

1) шуöмлöн нимын «сетан пöрадок» кывъяс бöрын содтыны «да формаяс» кывъяс;

2) 2 пунктын «Коми Республикаса Юралысьöс Медводдза вежысь – Коми Республикалöн сьöм овмöсса министр В.М. Гайзерлы» кывъяс вежны «Коми Республикаса Юралысьöс вежысь А.А. Буровлы» кывъясöн;

3) Коми Республика мутасын алкоголя прöдукция торйöн вузалöм вылö декларацияяс сетан пöрадок, мый вынсьöдöма шуöмöн (1 №-а содтöд), гижны тайö вежсьöмъяс дорö содтöд серти.

Коми Республикаса Правительстволöн

2010 во рака тöлысь 31 лунся 81 №-а

шуöмö пыртöм вежсьöмъяс дорö

СОДТÖД

«ВЫНСЬÖДÖМА

Коми Республикаса Правительстволöн

2005 во öшым тöлысь 29 лунся 335 №-а шуöмöн

(1 №-а содтöд)

Коми Республика мутасын алкоголя прöдукция торйöн вузалöм вылö декларацияяс сетан пöрадок

1. Тайö Пöрадокыс урчитö Коми Республика мутасын алкоголя прöдукция торйöн вузалöм вылö декларацияяс сетан процедура.

2. Организацияяс, кодъяс лицензия вылö подуласьöмöн Коми Республика мутасын торйöн вузасьöны алкоголя прöдукцияöн, сетöны алкоголя прöдукция торйöн вузалöм йылысь декларация (водзö – декларация) тайö шуöмöн вынсьöдöм форма серти.

3. Декларациясö сетöны Коми Республикаса лицензия службаö (водзö – Служба) гижöмöн отчётнöй кадлöн помшуöмъяс серти, кольöм отчётнöй кад бöрся тöлысьлöн 20 лунысь оз сёрджык (водзö – декларация сетан кад). Декларациясö вöчöны организациялöн филиалъяс да мукöд тэчаса юкöдув тöд вылö босьтöмöн во заводитчöмсянь содан кывкöртöдъясöн.

Декларация сетан отчётнöй кадколастöн лыддьыссьöны квартал, во джын, öкмыс тöлысь, во.

Декларацияын юöр вуштыны, исправитны да дзугöмöн гижны оз позь.

Декларация Службаö вермö сетны организацияöс петкöдлысь либö позьö ыстыны пошта пыр пуктöм документъяс опишитöмöн.

4. Службалы быть колö регистрируйтны организацияöс петкöдлысьöн сетöм декларациясö да сылöн тшöктöм серти пуктыны декларациялöн копияö пыртан номер да воан кадпас.

Службаö пошта пыр воöм декларациясö колö регистрируйтны Службаöн öти уджалан лунöн.

5. Организацияöн декларация пошта пыр мöдöдöм дырйи сiйöс сетан лунöн лыддьыссьö пошта пыр мöдöдан кадпас, мый индöма кöнверт вылын пуктöм штемпель вылын.

6. Кор Службаö сетöм декларацияын организация аддзö, мый абу петкöдлöма либö абу тырвыйö петкöдлöма юöрсö, а сiдзжö öшыбкаяс, сэки организациялы колö пыртны колана вежсьöмъяс декларацияö да сетны Службаö стöчмöдöм декларация индöмторъяссö аддзöм лунсянь дас уджалан лунöн.

7. Стöчмöдöм декларация сетсьö Коми Республика мутасын алкоголя прöдукция торйöн вузалöм йылысь декларация вылö артыштöм форма серти, мый вынсьöдöма тайö шуöмöн.

8. Кор Службаö сетöны стöчмöдöм декларация, сэки организациялы колö пуктыны гижöмöн гöгöрвоöдöм да индыны вежсьöмъяссö пыртан помкасö, мый эскöдöны организацияса печатьöн да юрнуöдысьлöн да юралысь бухгалтерлöн кырымпасъясöн.

9. Декларациясö сетöны алкоголя прöдукция торйöн вузалöм вылö лицензиялöн вына кадколастö, сы лыдын кор оз вузасьны алкоголя прöдукцияöн.

Алкоголя прöдукция торйöн вузалöм вылö лицензия кутшöмкö кад кежлö сувтöдлöм оз мезды организацияöс декларация сетöмысь.

Алкоголя прöдукция торйöн вузалöм вылö лицензия аннулируйтöм дырйи организация сетö декларациясö тайö Пöрадоклöн 3 пунктöн урчитöм кадö лицензируйтан удж помасян кадпас вылö. ».

Вудж. Кузнецова Н.А., 3762 пас